Като един от основните недостатъци на бондинга можем да посочим, че материалът, който се използва, не е устойчив на петна.  Това  означава, че абсорбира много по-лесно цвета от храната и напитките и при редовна консумация кафе, червено вино или други храни и напитки с наситени цветове пациентът много скоро може да забележи петна по зъбите си.  Друг недостатък на бондинг процедурата е, че не е подходяща за по-големи и сложни корекции на зъбите.  За по-сложни и сериозни проблеми или за постигане на т. н. холивудска усмивка по-ефективен и дълготраен функционален и естетичен резултат се постига с поставянето на коронки или фасети.